[[Tyske enhedskrig|I 1866]] sluttede Georg 5. sig til Østrig og afviste Preussens krav af 15. juni om, at han skulle afvæbne og give sit samtykke til en reform af forbundsforfatningen. Dette svar fremkaldte Preussens krigserklæring den 16. juni. Preussiske tropper rykkede ind i Hannover, og Georg 5. blev trods hannoveranernes sejr ved Langensalza den 27. juni tvunget til at kapitulere den 29. juni. Den [[20. september]] samme år tog [[Wilhelm 1. af Tyskland|kongen af Preussen]] Hannover i besiddelse, og den [[1. oktober]] [[1867]] indførtes den preussiske forfatning i landet. Hannover blev [[Hannover (provins)|en preussisk provins]], en ny provins- og kredsordning indførtes i 1885. I den tyske rigsdag og den preussiske landdag indtog de hannoveranske repræsentanter imidlertid en mod Preussen vendt stilling (det [[welfiske parti]]), og nogen fuldstændig forsoning mellem husene Hannover og [[Hohenzollern]] kom ikke i stand.
Filosofi Historie Tidligere_riger,_stater,_protektorater,_kolonier_og_lande Foreninger Organisationer